วัคซีนไข้สมองอักเสบจากเห็บ

วัคซีนไข้สมองอักเสบจากเห็บ (Tick-borne encephalitis) เป็นวัคซีนที่ใช้เพื่อป้องกันโรคไข้สมองอักเสบที่มีเห็บเป็นพาหะ (TBE) โรคนี้เป็นโรคที่พบได้ทั่วไปในยุโรปตอนกลางและยุโรปตะวันออก และตอนเหนือของเอเชีย ผู้ที่ได้รับวัคซีนจำนวนมากกว่า 87% สามารถสร้างภูมิคุ้มกันโรคได้Demicheli V, Debalini MG, Rivetti A (2009).  วัคซีนนี้ไม่มีประโยชน์ถ้าให้หลังจากถูกเห็บที่ติดเชื้อกัด วิธีในการให้วัคซีนนี้คือการฉีดเข้ากล้ามเนื้อ

องค์การอนามัยโลก (WHO) ได้แนะนำให้มีการสร้างภูมิคุ้มกันให้กับประชากรทุกคนในพื้นที่ที่พบโรคนี้ได้ทั่วไป หรือไม่ก็ให้วัคซีนนี้แก่ผู้ที่มีความเสี่ยงสูง ปริมาณที่แนะนำคือ 3 ขนาดยาตามด้วยขนาดยาพิเศษทุกสามถึงห้าปี วัคซีนนี้สามารถใช้กับคนที่มีอายุมากกว่าหนึ่งหรือสามปีทั้งนี้ขึ้นอยู่กับสูตรกำหนดของวัคซีน"Vaccines against tick-borne encephalitis: WHO position paper." 

ผลข้างเคียงขั้นร้ายแรงนั้นพบได้น้อยมาก ผลข้างเคียงเล็กน้อยอาจรวมถึง มีไข้และรอยแดง และความเจ็บปวดบริเวณที่ฉีดยา โดยทั่วไปสูตรกำหนดเดิมของวัคซีนนั้นเกี่ยวข้องกับผลข้างเคียงมากกว่า วัคซีนนี้ดูเหมือนจะปลอดภัยสำหรับการใช้ในระหว่างการตั้งครรภ์

วัคซีนป้องกัน TBE ตัวแรกถูกพัฒนาขึ้นในปี 2516 วัคซีนนี้อยู่ในรายชื่อทะเบียนยาที่จำเป็นขององค์การอนามัยโลก (World Health Organization's List of Essential Medicines) ซึ่งเป็นยารักษาโรคสำคัญที่สุดที่แนะนำให้ใช้สำหรับระบบสุขภาพขั้นพื้นฐาน"19th WHO Model List of Essential Medicines (April 2015)" (PDF).  ราคาของวัคซีนนี้อยู่ที่ระหว่าง 50 ถึง 70 ปอนด์สเตอริง"Tick-borne encephalitis - Prevention" . 15/10/2015.  ปัจจุบันไม่มีการใช้วัคซีนนี้ในสหรัฐอเมริกา"3: Infectious Diseases Related to Travel". 

  อ้างอิง 

หมวดหมู่:วัคซีน